De fleste danskere, har nok bemærket, at mælkeprisen er steget betragteligt efter inflation ramte Europa efter krigen i Ukraine. Og den er ikke faldet siden. Omvendt er det hos mælkeproducenterne. For den pris, de har fået fra mejerierne for deres mælk, faldet markant de seneste fem måneder. Det har mælkeproducent Casper Pedersen fra Bindslev i hvert fald, og prisen er nu så lav, at han og andre producenter er pressede af det. Og det er der en god grund til: - Vi er som mælkeproducenter stadig forpligtede af de kontrakter på energi og råvarer vi har fra sidste år, og det er på et højt niveau. Så det er ved at blive alvorligt for os, siger han. Selvom mælkeprisen lige nu er i et niveau som før corona, gør det altså stadig ondt på mælkeproducenterne. Men Casper Pedersen regner med, at han kan få sine omkostninger ned i løbet af de næste par måneder. Flere krav til producenterne Der er dog mere end ét problem med at mælkeprisen nu er så lav. For foruden høje omkostninger, så lancerer mejerigignaten Arla 1. juli deres bæredygtighedsmodel, som betyder, at mælkeproducenterne bliver underlagt flere og strengere miljøkrav. - Og det er måske også det, der bekymrer os mælkeproducenter. Der vil vi gerne, at detailbranchen er med til at finansiere den rejse, vi er på som mælkeproducenter, så vi håber på at det vil, siger Casper Pedersen til TV 2. Han tror på, at der kan komme balance i tingene, men han vurderer, at der endnu vil gå en rum tid.

Referat:
Det kan godt være, mælkeproducenterne tidligere har haft kronede tider, men det er slut nu.